Document ID: 32008D0935

ODLOČBA KOMISIJE
z dne 5. decembra 2008
o finančnem prispevku Skupnosti Skupnemu raziskovalnemu središču Komisije v Belgiji in Italiji za nekatere dejavnosti, ki se izvajajo v skladu z Uredbo (ES) št. 882/2004 Evropskega parlamenta in Sveta, za leto 2009
(notificirano pod dokumentarno številko C(2008) 7702)
(Besedilo v francoskem, italijanskem in nizozemskem jeziku je edino verodostojno)
(2008/935/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe (ES) št. 882/2004 Evropskega parlamenta in Sveta z dne 29. aprila 2004 o izvajanju uradnega nadzora, da se zagotovi preverjanje skladnosti z zakonodajo o krmi in živilih ter s pravili o zdravstvenem varstvu živali in dobrem počutju (1), ter zlasti člena 32(7) Uredbe,
ob upoštevanju naslednjega:
(1)
Referenčnim laboratorijem Skupnosti na področju nadzora živil in krme se lahko dodeli finančni prispevek Skupnosti v skladu s členom 28 Odločbe Sveta 90/424/EGS z dne 26. junija 1990 o odhodkih na področju veterine (2).
(2)
Skupno raziskovalno središče Evropske komisije v Ispri (Italija) je v Prilogi VII k Uredbi (ES) št. 882/2004 navedeno kot referenčni laboratorij Skupnosti za snovi, namenjene za stik z živili, in za gensko spremenjene organizme. Skupno raziskovalno središče Evropske komisije v Geelu (Belgija) je v Prilogi VII k Uredbi (ES) št. 882/2004 navedeno kot referenčni laboratorij Skupnosti za težke kovine v krmi in živilih, mikotoksine in policiklične aromatske ogljikovodike.
(3)
Skupno raziskovalno središče in Generalni direktorat za zdravje in potrošnike sta službi Komisije; razmerje med njima je določeno v letnem upravnem dogovoru, ki sta mu dodana delovni program in ustrezen proračun.
(4)
Delovni programi in pripadajoči okvirni proračuni referenčnih laboratorijev Skupnosti v okviru Skupnega raziskovalnega središča za leto 2009 so bili ocenjeni.
(5)
Na podlagi ocene je treba nekaterim dejavnostim Skupnega raziskovalnega središča Evropske komisije v Geelu (Belgija) in Ispri (Italija) dodeliti finančni prispevek Skupnosti, kot je določeno v Uredbi (ES) št. 882/2004. Finančni prispevek Skupnosti mora znašati 100 % upravičenih stroškov, opredeljenih v Uredbi (ES) št. 1754/2006 (3).
(6)
V skladu s členom 3(2)(a) Uredbe Sveta (ES) št. 1290/2005 (4) z dne 21. junija 2005 o financiranju skupne kmetijske politike se programi izkoreninjenja in nadzora živalskih bolezni (veterinarski ukrepi) financirajo iz Evropskega kmetijskega jamstvenega sklada (EKJS). Nadalje je v drugem odstavku člena 13 navedene uredbe določeno, da v ustrezno utemeljenih izjemnih primerih za ukrepe in programe, ki jih zajema Odločba Sveta 90/424/EGS o odhodkih na področju veterine, stroške administracije in osebja, ki jih plačujejo države članice in upravičenci pomoči iz EKJS, krije Sklad. Za finančni nadzor se uporabljajo členi 9, 36 in 37 Uredbe (ES) št. 1290/2005.
(7)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Finančni prispevek Skupnosti se dodeli za naslednje dejavnosti Skupnega raziskovalnega središča Evropske komisije v Ispri (Italija, „laboratorij“), ki se izvajajo v skladu s členom 32(1) Uredbe (ES) št. 882/2004, ter za organizacijo delavnic v zvezi s temi dejavnostmi, za obdobje od 1. januarja 2009 do 31. decembra 2009:
1.
dejavnosti, povezane s snovmi, ki so v stiku z živili; ta prispevek ne sme preseči 180 003 EUR;
2.
organizacija delavnic v okviru navedenega laboratorija v zvezi z dejavnostmi iz točke 1; ta prispevek ne sme preseči 75 947 EUR;
3.
dejavnosti, povezane z gensko spremenjenimi organizmi; ta prispevek ne sme preseči 13 388 EUR;
4.
organizacija delavnic v okviru navedenega laboratorija v zvezi z dejavnostmi iz točke 3; ta prispevek ne sme preseči 61 440 EUR.
Člen 2
Finančni prispevek Skupnosti se dodeli za naslednje dejavnosti Skupnega raziskovalnega središča Evropske komisije v Geelu (Belgija, „laboratorij“), ki se izvajajo v skladu s členom 32(1) Uredbe (ES) št. 882/2004, ter za organizacijo delavnic v zvezi s temi dejavnostmi, za obdobje od 1. januarja 2009 do 31. decembra 2009:
1.
dejavnosti, povezane s težkimi kovinami v krmi in živilih; ta prispevek ne sme preseči 250 000 EUR;
2.
organizacija delavnic v okviru navedenega laboratorija v zvezi z dejavnostmi iz točke 1; ta prispevek ne sme preseči 25 000 EUR;
3.
dejavnosti, povezane z mikotoksini; ta prispevek ne sme preseči 230 000 EUR;
4.
organizacija delavnic v okviru navedenega laboratorija v zvezi z dejavnostmi iz točke 3; ta prispevek ne sme preseči 22 000 EUR;
5.
dejavnosti, povezane s policikličnimi aromatskimi ogljikovodiki; ta prispevek ne sme preseči 232 000 EUR;
6.
organizacija delavnic v okviru navedenega laboratorija v zvezi z dejavnostmi iz točke 5; ta prispevek ne sme preseči 22 000 EUR.
Člen 3
Finančni prispevki Skupnosti iz členov 1 in 2 znašajo 100 % upravičenih stroškov, opredeljenih v Uredbi (ES) št. 1754/2006.
Člen 4
Ta odločba je naslovljena na:
-
za snovi, ki so v stiku z živili: Skupno raziskovalno središče, Inštitut za zdravje in varstvo potrošnikov, Oddelek za fizično in kemično izpostavljenost, TP 260, Via E. Fermi 1, 21020 Ispra (Italija),
-
za gensko spremenjene organizme: Skupno raziskovalno središče, Inštitut za zdravje in varstvo potrošnikov, Oddelek za biotehnologijo in gensko spremenjene organizme, Via E. Fermi 1, 21020 Ispra (Italija),
-
za težke kovine: Skupno raziskovalno središče, Retieseweg 111, 2440 Geel (Belgija),
-
za mikotoksine: Skupno raziskovalno središče, Retieseweg 111, 2440 Geel (Belgija),
-
za policiklične aromatske ogljikovodike: Skupno raziskovalno središče, Retieseweg 111, 2440 Geel (Belgija).
V Bruslju, 5. decembra 2008

Labels: 19
7
0
6
18